### Какво означава цветът на антифриза?



Единна класификация на антифризите не съществува. Различните производители ги обозначават по различен начин и ги оцветяват с различен цвят. Много от производителите освен състав на охладителна течност на опаковката посочват и за каква марка автомобили се препоръчват.


При европейските производители има условна класификация на антифризите според основата и добавките, която също може да ориентира потребителите:


* [Традиционен антифриз](/Antifriz-sin-koncentrat-72-gradusa-5l_pr47386.html "антифриз син концентрат")(например руския Тосол) - той съдържа етилен гликол и неорганични добавки от първо поколение като силикати, фосфати, нитрити и други, които образуват тънък филм в тръбопроводите и маркучите и ги предпазват от разяждане. За съвременните автомобили този антифриз е морално остарял, защото е твърде агресивен към детайлите и неговата температура на кипене е 110 градуса Целзий, което за много нови автомобили е работна температура. Традиционно е **син антифриз**, но може да е и червен на цвят.
* [Антифриз G11](/Antifriz-zelen-FREZER-35-gradusa-G11-5l_pr78119.html "антифриз зелен FREZER 35gradusa G11-5l") - съдържа органични и неорганични добавки като: карбонова киселина, която образува защитен филм по стените на една **охладителна система** и локализира корозията. Основните недостатъци на този антифриз са, че трябва често да се сменя, защитния филм в определен момент се отделя и остава в системата, освен това намалява ефективността на топлоотдаването. На цвят най-често е зелен, но се произвежда и в розов и син цвят.
* Антифриз G11+ - количеството карбонова киселина при него е значително по-малко от обикновения **антифриз G11**. Предлага се като **зелен антифриз**, но е възможно и друго оцветяване.
* Антифриз G11++ - с по-малко карбонова киселина, зелен или друг цвят.
* [Антифриз G12](/Antifreeze-cherven-G12-LONG-LIFE-koncentrat-72-15l-SWAG_pr26940.html "антифриз червен G12 long life концентрат SWAG") - има в състава си основно органични добавки и малка част неорганични. Предимствата на тази охладителна течност са: дълъг експлоатационен срок (около пет години), добра топлопроводимост, дебел защитен филм и локализира добре корозията. Недостатъците са, че само локализира корозията, но не я предотвартява и разяжда алуминиевите радиатори. Най-често е **червен антифриз**, но има G12 **жълт антифриз** и син на цвят.
* [Антифриз G12+](/Antifriz-rozov-koncentrat-Protectiv-112-1l-VALEO_pr73442.html "антифриз розов концентрат Valeo") - с повече органични добавки и може да е червен, розов или **виолетов антифриз**.
* [Антифриз G12++](/Antifriz-FEBI-za-AUDI-A5-ot-2007_p128185m1012.html "антифриз Febi за Audi А5") - с органични добавки и червен или виолетов цвят
* [Антифриз G13](/Antifriz-cherven-gotov-G13-KENNOL-30°-2L_pr66810.html "антифриз червен G13 Kennol") - като основа се използва пропилен гликол и различни органични добавки. Може да е с червен, виолетов, жълт, **оранжев антифриз** или друг цвят. Като G13 се отбелязват и някои лобридни антифризи.


При някои производители като японските и руските, цветът е определящ за температурата на замръзване на антифриза. Така например с най-ниска точка на замръзване се обозначават антифризите с червен цвят. При руския тосол това е -65 градуса Целзий, а при японските съответно -30 градуса Целзий. Следващите по устойчивост са 
зелените: за руския антифриз -50 градуса Целзий, а за японския -25 градуса. И синият на цвят при руския на -40 градуса, а японският на -20 градуса Целзий.


